**Prilog 1**

SMART BALKANS: Civilno društvo za povezan Zapadni Balkan

**Smernice za aplikante na grant Lokalne inicijative**

Referenca poziva: SB SRB LI 01/22

Rok za podnošenje prijava 15.02.2023 do 23:59h

**Pozadina**

Albanija, Bosna i Hercegovina, Crna Gora, Kosovo, Severna Makedonija i Srbija kao države korisnice projekta SMART Balkan formiraju geografsku regiju u kojoj su one politički, društveno, kulturno i istorijski povezane.

Osnaživanje kapaciteta organizacija civilnog društva (OCD) u regiji, kroz poboljšanu saradnju između civilnog društva i vlasti te kroz izgradnju regionalnog partnerstva na svim nivoima da bi se povećao uticaj građana u procesu donošenja odluka, doprineće potrebnoj promeni za kreiranjem inkluzivnih zajednica na Zapadnom Balkanu a što će u konačnici promovisati održivi razvoj njihovih društava[[1]](#footnote-2). Učešće civilnog društva u procesu razvoja politika je jedan od najvažnijih sastojaka evroatlantskih integracija regije i imajući u vidu da EU integracije nisu samo individualni cilj svake države korisnice, nego cele regije, ovaj projekat teži ka olakšavanju saradnje i umrežavanju na putu ka ostvarivanju pomenutog cilja. Za ovu potrebu, SMART Balkan je kreirao regionalnu shemu granta, kroz kreiranje regionalnih mreža ali će se i partnerstva naglašavati gde je god to moguće.

**Ciljevi**

Opšti cilj projekta SMART Balkan je da doprinese jačanju participativnih demokratija i evroatlantskih integracija na Zapadnom Balkanu kroz osnaživanje organizacija civilnog društva i mrežu organizacija civilnog društva (OCD) za snažniju i i aktivniju ulogu u stvaranju mirnih i inkluzivnih društava za održivi razvoj u Albaniji, Bosni i Hercegovini, Kosovu[[2]](#footnote-3), Crnoj Gori, Severnoj Makedoniji i Srbiji.

**Specifični ciljevi projekta SMART Balkan su:**

* Snažnije, održivije i dinamičnije OCD u regionu Zapadnog Balkana
* Povećana efikasnost uticaja građana i građanki na promene kroz OCD koje promovišu sigurnost, stabilnost i upravljanje
* Povećana svest javnosti o važnosti aktivnog učešća civilnog društva u značajnim razvojnim inicijativama u državi

**Oblasti delovanja**

Grantovi za Lokalne inicijative su mehanizam za finansiranje lokalnih projekata vezanih za sigurnost i stabilnost i upravljanje. Projekti finansirani u okviru sheme za grantove Lokalnih inicijativa trebaju biti bazirani na relevantnim strategijama i/ili politikama, doprinoseći njihovim ciljevima.

Dok će vrstu aktivnosti za podršku gore navedenim prioritetnim oblastima predložiti aplikant, sledeća lista navodi neke od predloga oblasti delovanja koje mogu biti obuhvaćene projektima:

Sigurnost i stabilnost:

* Borba protiv radikalizacije i borba protiv terorizma
* Dezinformacije kao sigurnosne pretnje
* Prevencija pranja novca
* Uticaj klimatskih promena na sigurnost i stabilnost
* Energetska sigurnost
* Spremnost na vanredne situacije
* Interkulturalni dijalog
* Socijalna kohezija, pomirenje i mir
* Ljudska prava
* Sigurnost ljudi (fizička zaštita integriteta osoba)
* Rodna ravnopravnost
* *Cyber* sigurnost
* Nadgledanje sigurnosnih institucija/ praćenje implementacije politika sigurnosti i stabilnosti ili lokalnih akcionih planova

Upravljanje

* Promocija digitalne pismenosti na lokalnom nivou
* Borba protiv lažnih vesti
* Sloboda izražavanja i okupljanja
* Učešće civilnog društva u procesima donošenja odluka
* Evroatlantske integracije
* Digitalizacija u lokalnoj upravi
* Reforme javne uprave – zagovaranje, monitoring i poboljšanje
* Borba protiv sive ekonomije
* Borba protiv korupcije, posebno u lokalnom javnom sektoru
* Veća transparentnost vlasti i/ili javnog sektora

**Vremenski okvir za projektnu implementaciju**

Trajanje podržanih inicijativa će biti od **6 do 12 meseci.**

**Finansijski okvir**

U okviru ovog poziva, SMART Balkan će podržati najmanje deset projekata u Srbiji sa dodeljenim iznosom granta od 16 260,00 NOK do 81 430,00 NOK (okvirno 1 533,00 – 7 669,00 EUR) po projektu.

Finansijsko učešće aplikanta nije obavezno, ali je dozvoljeno.

Prilikom kreiranja budžeta, svi iznosi moraju biti prikazani u EUR i NOK valutama (Prilog 3 – Budžet).

*Obrazac budžeta sadržava formulu za konverziju iz EUR u NOK valutu, ali u slučaju da se dodaju redovi za nove budžetske linije, molimo kopirajte i zalepite formulu koja množi kolonu 'Ukupno (EUR)' sa 10.2, da bi se izračunao ispravan iznos budžeta u NOK valuti u koloni 'Ukupno (NOK)'). (1 EUR = 10.2 NOK)*

**Prihvatljivi i neprihvatljivi troškovi**

Prihvatljivi troškovi za finansiranje su:

* Opšte prihvatljivi troškovi koji su u skladu sa principima dobrog finansijskog upravljanja (principi ekonomičnosti, efikasnosti i efektivnosti)
* Razumni i prihvatljivi prema odobrenom budžetu
* Direktno povezani sa projektnim aktivnostima
* Predstavljeni i podržani validnom dokumentacijom koja jasno pokazuje prirodu troškova
* Nastali tokom projekta, od datuma početka do datuma kraja navedenim u ugovoru

Neprihvatljivi troškovi su:

* Dugovi i troškovi servisiranja duga
* Troškovi nejasne namene (“rezerva”)
* Kupovina zemljišta, zgrada ili vozila
* Troškovi profitabilnih aktivnosti
* Aktivnosti već finansirane kroz druge grantove
* Troškovi nastali pre potpisivanja ugovora ili nakon završetka projekta
* Krediti trećim stranama
* Bilo koji drugi neprihvatljivi trošak definisan u ugovoru o dodeli granta

**Prihvatljive aktivnosti**

Ovo je lista nekih od vrsta aktivnosti koje su prihvatljive za ovu vrstu projekata (moguće su i druge vrste aktivnosti, po predlogu aplikanta):

* Zagoravačke kampanje manjeg obima koje uključuju promotivne i materijale podizanja svesti (npr. *policy brief*, istraživanje, video, događaj, performans, medijski proizvodi, angažovanje influensera, isključujući printani promotivni materijal)
* Radne grupe za uspostavu mehanizama i/ili razvoj lokalnih akcionih planova, lokalnih procedura i slično u kojima su angažovani eksperti/ice,

**Prihvatljivost aplikanata**

**Aplikanti moraju biti registrovani[[3]](#footnote-4) na Grants Management Platformi–** [**https://gmp.smartbalkansproject.org/**](https://gmp.smartbalkansproject.org/)

Da bi bio prihvatljiv za grant, aplikant mora:

* Biti pravno lice **i**
* Biti neprofitna organizacija **i**
* Biti organizacija civilnog društva[[4]](#footnote-5), koja radi na jednoj ili više tematskih područja relevatnih ovom Pozivu za podnošenje prijava, isključujući političke, *faith-based* organizacije i religijske organizacije[[5]](#footnote-6) kao i lokalne branše međunarodnih organizacija **i**
* Biti osnovan u Srbiji
* Biti direktno odgovoran za pripremu i upravljanje projektom, da nije posrednik.

Pravna lica i pojedinci koji se nalaze na Konsolidovanom spisku osoba, grupa i subjekata EU koji podležu finansijskim sankcijama EU (www.sanctionmaps.eu), Kancelariji za kontrolu strane imovine ("OFAC") <https://sanctionssearch.ofac.treas.gov/>, Ministarstva finansija SAD-a i na Spisku sankcija Ujedinjenog Kraljevstva <https://docs.fcdo.gov.uk/docs/UK-Sanctions-List.html> **nisu kvalifikovani** da se prijave na ovaj poziv.

**PROCES PRIJAVE**

**Broj aplikacija i grantova po aplikantima**

Aplikant **ne može** podneti više od **jedne** aplikacije u okviru ovog Poziva za podnošenje prijava

**LISTA TRAŽENIH DOKUMENATA ZA APLIKACIJU**

* Obrazac prijave (Prilog 2)
* Budžet (Prilog 3)

**PODNOŠENJE PRIJAVE**

Prijave se podnose online putem Grants Management Platforme (GMP) [https://gmp.smartbalkansproject.org](https://gmp.smartbalkansproject.org/) najkasnije do 15.02.2022 do 23:59h.

Napomena: Aplikanti trebaju biti registrovani na Grants Management Platformi **pre** dostavljanja dokumenata aplikacije.

Pitanja vezana za ovaj poziv mogu biti poslana na e-mail ([grants2@smartbalkansproject.org](mailto:grants1@smartbalkansproject.org)) pre roka navedenog u vremenskom okviru.

Online info sesija je planirana za 20.01.2023. u 14:00. Link za prijavu na info sesiju: <https://us02web.zoom.us/j/82612675534>

Odgovori na sva pitanja će biti objavljeni na GMP, ne kasnije od 10 dana pre roka za dostavljanje projektnih predloga.

**VREMENSKI OKVIR JAVNOG POZIVA**

|  |  |
| --- | --- |
| **Kalendar poziva za dostavljanje prijava** | **Rok** |
| Objavljen poziv za dostavljanje prijava za grant Lokalne inicijative | 30.12.2022. |
| Info sesija | 20.01.2023. |
| Pitanja vezana za Poziv za dostavljanje prijava | 25.01.2023. |
| Odgovori na pitanja vezana za Poziv za dostavljanje prijava objavljeni na GMP | 03.02.2023. |
| **Dostavljanje aplikacije** | **15.02.2023.** |
| Objavljivanje rezultata odabira\* | 05.04. 2023. |
| Potpisivanje ugovora o dodeli granta\* | 20.04. 2023. |

*\*Okvirni plan*

**KRITERIJI ZA EVALUACIJU**

Kao deo administrativne evaluacije, CRPM zadržava pravo da verifikuje informacije i dokumente dostavljene od strane aplikanta, sa autoriziranim institucijama ili državnim institucijama.

Prijave će biti evaluirane bazirano na relevantnosti, dizajnu projekta, kapacitetu i budžetu.

Aplikacija može dobiti maksimalan zbir od 80 poena koristeći kriterije navedene u evaluacijskoj tabeli ispod.

Tabela evaluacije je podeljen u naslove i podnaslove. Svaki podnaslov će dobiti ocenu od 1 do 5 i to: 1 = vrlo loše; 2 = loše; 3 = dovoljno; 4 = dobro; 5 = vrlo dobro.

| **KRITERIJ** | **UKUPNI ZBIR** | |
| --- | --- | --- |
| 1. **Tehnički i administrativni kapacitet** | zbir **15** | |
| 1.1 Aplikant ima relevantno iskustvo u implementaciji projekata | 5 |  |
| 1.2 Ključno osoblje ima neophodne kommpetencije i iskustvo | 5 |  |
| 1.3 Aplikant je transparentan u svom radu | 5 |  |
| 1. **Relevantnost projekta**  zbir **20** | | |
| 2.1 Koliko je relevantan priedlog ciljevima i prioritetima poziva za prijave? Koliko je predlog relevantan specifičnim temama/sektorima/područjima ili bilo kojem drugom specifičnom zahtevu i smernici navedenim u smernicama za aplikante? Da li su očekivani rezultati projekta u skladu sa očekivanim rezultatima definisanim u smernicama za aplikante? | 5 |  |
| 2.2 Koliko je relevantan predlog posebnim potrebama i ograničenjima ciljnog područja i/ili relevantnih sektora? Da li postoje aspekti dodatne vrednosti i sinergija sa ostalim relevantnim inicijativama i koji su napori da se izbegne dupliciranje? Da li je predlog baziran na relevantim državnim dokumentima? | 5 |  |
| 2.3 Da li su finalni korisnici i ciljne grupe izabrani strateški i jasno definisani? Da li su njihove potrebe (kao nosioci prava i/ili nosioci dužnosti) i ograničenja jasno definisana i da li ih predlog adresira na odgovarajući način? | 5 |  |
| 2.4 Da li predlog sadržava posebne elemente dodatne vrijednosti (npr. inovacija, najbolje prakse, konstruktivno partnerstvo sa vlastima ili drugim relevantnim tijelima; promocija rodne ravnopravnosti i jednakih prilika, potrebe marginalizirane populacije, zaštita okoliša)? Ili ima neka druga unakrsno povezana pitanja/oblasti koje donose dodatnu vrijednost? | 5 |  |
| **3. Dizajn projekta** | zbir | **30** |
| 3.1 Koliko je koherentan celokupni dizajn projekta? Da li predlog navodi očekivane rezultate koji će biti ostvareni kroz projekat? | 5x2\* |  |
| 3.2 Da li dizajn odražava analizu problema i kapacitete relevantnih zainteresovanih strana? | 5 |  |
| 3.3 Da li dizajn uzima u razmatranje vanjske faktore (rizike i pretpostavke) i uključuje planove za prilagođavanje takvim rizicima koji se materijalizuju ili ako pretpostavke nisu ispunjene? | 5 |  |
| 3.4. Da li su aktivnosti izvodljive i dosledne u odnosu na očekivane rezultate (uključujući vremenski okvir)? Da li su jasno predstavljene? | 5 |  |
| 3.5. Da li postoji snažna uključenost različitih lokalnih zainteresovanih strana? | 5 |  |
| **4. Budžet** | zbir | **15** |
| 4.1 Budžet je jasno predstavljen i u potpunosti odražava projektne aktivnosti | 5 |  |
| 4.2 Troškovi su realistični i neophodni za ostvarivanje očekivanih rezultata i ciljeva | 5 |  |
| 4.3. Ukupna isplativost | 5 |  |
| **UKUPNI ZBIR** | | **80** |

*\*Dupli bodovi*

Aplikacije sa zbirom za relevantnost manjim od 12 poena neće biti uzete u dalje razmatranje.

1. U skladu sa implementacijom 16. cilja održivog razvoja: Promovisanje miroljubivih i inkuzivnijih društava za održivi razvoj, osiguranje prisupa pravdi za sve i izgradnja učinkovitih i odgovornih institucija na svim nivoima. [↑](#footnote-ref-2)
2. Ova oznaka ne dovodi u pitanje stajališta o statusu i u skladu je s Rezolucijom Saveta bezbednosti UN-a 1244/1999 i mišljenjem Međunarodnog suda pravde o proglašenju nezavisnosti Kosova. [↑](#footnote-ref-3)
3. Proces registracije nije automatski i može trajati nekoliko dana. Preporučeno je da se započne sa registracijom minimalno 10 dana pre roka. [↑](#footnote-ref-4)
4. Organizacije civilnog društva, asocijacije i fondacije registrovane u Srbiji u skladu sa sledećim zakonima:

   1. Zakon o udruženjima Republike Srbije

   [↑](#footnote-ref-5)
5. Organizacije koje su osnovale religijske i verske organizacije [↑](#footnote-ref-6)